
JAVNA VATROGASNA POSTROJBA
GRADA ŠIBENIKA
Put groblja 2
22000 Šibenik
OIB 28392388169

KLASA: 112-02/26-01/03
URBROJ: 2182-1-55-04-26-9
Šibenik, 27. kolovoza 2026. 

Temeljem članka 16. Statuta Javne vatrogasne postrojbe grada Šibenika (KLASA: 007-01/23-02/01, URBROJ: 2182-1-55-03-23-1 od 23. lipnja 2023. godine), Vatrogasno vijeće Javne vatrogasne postrojbe grada Šibenika donosi sljedeću

ODLUKU
o prijedlogu kandidata za zapovjednika Javne vatrogasne postrojbe grada Šibenika

I. Vatrogasno vijeće Javne vatrogasne postrojbe grada Šibenika, na temelju pregleda pristiglih prijava na natječaj za izbor i imenovanje zapovjednika Javne vatrogasne postrojbe grada Šibenika te provedenog razgovora s kandidatima, donijelo je Odluku da će se gradonačelniku grada Šibenika dostaviti Prijedlog za imenovanje zapovjednika Javne vatrogasne postrojbe grada Šibenika i u istom predložiti kandidat Miroslav Bilušić.
II. Prije dostave Prijedloga za imenovanje gradonačelniku grada Šibenika, zatražiti će se potvrda o nekažnjavanosti od Ministarstva pravosuđa i uprave RH, sukladno uvjetima natječaja, a od Hrvatske vatrogasne zajednice zatražiti će se prethodna suglasnost glavnog vatrogasnog zapovjednika za imenovanje
III. Kandidati imaju pravo pregledati natječajni materijal i u roku od petnaest dana od dana primitka obavijesti o izboru kandidata mogu zahtijevati sudsku zaštitu kod nadležnog suda.
OBRAZLOŽENJE

Vatrogasno vijeće raspisalo je javni natječaj za izbor i imenovanje zapovjednika Javne vatrogasne postrojbe grada Šibenika (KLASA: 112-02/26-01/03, URBROJ: 2182-1-55-04-26-2) 22. srpnja 2026. godine na mandat od pet godina zbog isteka mandata aktualnog zapovjednika Javne vatrogasne postrojbe grada Šibenika.

Natječaj je objavljen u „Narodnim novinama“, pri Hrvatskom zavodu za zapošljavanje, na oglasnim pločama Grada Šibenika i Javne vatrogasne postrojbe grada Šibenika te na Internet stranici Javne vatrogasne postrojbe grada Šibenika (www.jvp-sibenik.hr) uz naznaku da je rok za podnošenje prijava na natječaj 8 dana od objave natječaja u „Narodnim novinama“.

Na natječaj su pristigle tri prijave te je pregledom dokumentacije dostavljene od strane svakog kandidata utvrđeno da formalne uvjete natječaja ispunjavaju dva od tri kandidata prijavljena na natječaj. Kandidati su pozvani na razgovor te su prezentirali vlastito viđenje budućeg djelovanja i plan rada Javne vatrogasne postrojbe grada Šibenika.
Temeljem dokumentacije zaprimljene u prijavi te provedenog razgovora s Vatrogasnim vijećem utvrđeno je da je izabrani kandidat Miroslav Bilušić zadovoljio uvjete natječaja te može biti izabran za zapovjednika Javne vatrogasne postrojbe grada Šibenika.

Za navedenog kandidata zatražiti će se posebno uvjerenje za fizičku osobu od strane Ministarstva pravosuđa i uprave RH, a kao dokaz za uvjet nekažnjavanosti za kaznena djela sukladno uvjetima natječaja. Od Hrvatske vatrogasne zajednice zatražiti će se prethodna suglasnost glavnog vatrogasnog zapovjednika za imenovanje.

Po dostavljenom Uvjerenju od strane Ministarstva pravosuđa i uprave RH te nakon prethodne suglasnosti glavnog vatrogasnog zapovjednika, zajedno s natječajem i pristiglom dokumentacijom izabranog kandidata, gradonačelniku grada Šibenika dostaviti će se prijedlog za imenovanje zapovjednika Javne vatrogasne postrojbe grada Šibenika, temeljem članka 34. stavka 2. Zakona o vatrogastvu (Narodne novine br. 125/19, 114/22, 155/23).

